BAI TAEI ESKANIBUKI 



Capitulo 1 

Bai taekin, Diosun nai inun mai dami vaiiiki. 
2 
Dami vaken^mai duapama^ unu yenken, dakake^^ 

jenevan sumundaka bemakis mexuken^ jenevan bemaki 

3 

Diosun Yuxinin achima^ xekeakeakeaya , Diosun 

yuikin, — ^Jau xaba vayununven. —ikaya^ ma xabaya, 

4 
xaba Diosun uian, peken, xaba inun mexu tadi 

xekakin, vaxun, xaba kenakin: — Xabaki. — axun, 

mexudi kenakin: — Yameki. — aka^ mexu juken, 

xaba ana juaya, xaba ja dukun nichintan, jaska 

vabaixinxun, Diosun ana yuikin: — Jene paxkakin, 

7 
Oau natukan vayununven. — ikaya^ natukan vakin, 

manaudi jene inun namanua jene tadi paxkaken, 

8 
natukan Diosun kenakin: — Naiki. — aka, mexu 

ana juken, xaba ana juaya^ xaba ja kachu nichin- 

9 
tan, jaska vabaixinxun, Diosun ana yuikin: 

— Nai namanua jau jenen icha vayununven / mai metu 

uinubis idan, — ikaya, nai namanua jene janus 

ichai, keyuken, max metu Diosun kenakin: 

— Maiki. — axun, jenedi icha, Diosun kenakin: 

— lanenvanki. — axun, uian, peken, Diosun ana 

yuikin: --Basi inun yunu jexeya inun ji javen 

bimi jexeya main jabu benemabaunbaunyununven • 



Bai Taei Eskanibuki 1 2 

12 
— ikaya, jaskaken, basi benemakin^ yunu jexeya 

bestibu benemakin, ji bestibu bimi jexeya benema- 

kin, main dasibi benemaken, Diosun uian, peken, 
13 ' t' ^ 

mexu ana juken, xaba ana juaya, xaba dabe inun 

14 
best! nichintan, jaska dayabaixinxun, Diosun an 

yuikin: — Xaba inun yame tadi xekakin, naianu ja 

chaxati vayununven, xaba inun badi inun betsa 

15 
betsapatian unanmatidan. Nai anua mai jidabian" 

chaxapakexankanikiki . — ixun, "'"^Diosun chaxati 

itamama dabe inun bixi ichapa dami vaxun, evapatu] 

jabu xaba duavanunan, jatiumatun jabu yame duava- 

17-18 
nunan, mai jidabi anu chaxapakemakin , xaba 

dua vamakin, yame dua vamakin, xaba inun yame 

tadi xekamakin, naianu Diosun jatu janaxun, uian, 

19 
peken^ mexu ana juken^ xaba ana juaya, xaba 

dabe inun dabe nichintan, ^ jaska dayabaixinxun, 

Diosun ana yuikin: — Jabu jene medan jiveabu 

dasibi jamen imayununven. Nai natukanu manaudi 

peiyabu jabu nuyamayununven . — ixun, ^'''jene medan 

jiveabu itamama bestibu dami vakin^ baka betsa 

betsapa bestibu dami vakin, kexin keskabu betsa 

|)etsapa bestibu dami vakin, peiyabu betsa betsapa 

bestibu dami vakin, jaska vaxun, uian, peken, 
22 

pepa vakin, Diosxin jatu yuikin: — Bavakin, pa 

vapakexankanven . Jene tibimedan jabu ipakenun- 

bunan. Mai jidabi anu peiyabu betsa betsapa jabu 

ipakenunbunan . — jatu va^ mexu ana juken, xaba 

24 
ana juaya, 'ixaba meken besti nichintan, jaska 

vabaixinxun, Diosun ana yuikin: — Jiveabu betsa 

betsapa bestibu main jabu dami vayununbunven, piti 

yuinaka inun pitibuma yuinaka inun inabu inun 

inabuma inun taeyabu inun taeumabudan . — ixun^ 

2 ^ 

jaska piti yuinaka inun pitibuma yuinaka Diosun 

2 6 
dami vaxun, uian, peken, Diosun ana yuikin: 

— Junibu dami vananven, nuku itsadan, nukun yuxin 

keska vakinan. Mai jidabianu baka inun piti 

yuinaka, inun pitibuma yuinaka jabu ibu vaxanun- 

27 
bunven. — ixun, ja itsa juni inun ainbu dami 

28 
vaxun, jatu dua vakin, yuikin: — Bavakin, 

pavapakexankanven. lake iakekin, mai jidabi ibu 

vaxankanven^ jeneanu baka, inun manaudi peiyabu 

inun maianua yuinaka dae vakinan. — ivanan, 

29 

— Uian, yunu jexeya inun ji bimi jexeya mai 

30 
jidabianu en matu inaiin, ma tun pitidan. Yui- 
naka dasibi jiveabu ni xuxu dasibi en jatu inaiin, 

31 
jatun pitidan. — ixun, jaskavaxun, dasibi ma 

dami va uian, pejaidaken, mexu ana juken, xaba 

ana juaya, xaba meken buxka nichintan, 



Capitulo 2 

Jaska dayaxinxun, nai inun mai inun jiveabu 
dasibi dami vakin, keyutan, javen daya jenetan, 
ana dami vama, xaba metuti kaya> Dios juindukuni- 
ki. Jaskaven taexun Diosun xaba metuti pepavaniki, 

juindukunti vakinan. 

4-5„ . . ...... 

Nai inun mai jidabi Diosun dami vaken, 

eskapaunibuki . Jatun bai uduti juni jayadiamaken, 

mai anu Diosun ui imadiamaven taea, piti yunubu 

benediamaken , janunkain basnun maianua mayai, 

jaskakin, mai bemecha vaken^ Diosun mai putu juni 

yuda bestichai vakin, dami vaxun, jivemakatsi 

ikin, javen dekinki xuun axun^ juni jivemakin. 

Q — Q 

taeniki. Unu badi juaikidia Idianu Diosun bai 
banakin, maianua ji javenduabu inun ji piti 
bimiyabu benemaxun, bai neki jivepakemati ji inun, 
pepa inun chakabu unanti ji benemadiaxun, ma juni 
dami va iyuxun janu jivemaniki. ■'"^Bai mecha vai, 
Idianua jenen bai binui, jabias depu texexai, jene 
dabe inun dabeyaniki. "'"■'■"■'^^Jene ja dukun javen 
kenadan Pisunki. ivanan Ibida jidabi datanbauna 
janu mane taxipa pepajaida inun bididiu mankan 
inun akata mankan jayanibuki, Jene ja kachu 
javen kenadan: — Kijunki —ivanan Kus jidabi 
datanbauniki . Jene ja kachu betsa javen 
kenadan: — Tikidiski^ — ivanan badi juaiudi 
Asidia datanbainikiki. Jene ja kachu betsa javen 

kenadan lupadatiski, 

15-17 

Bai anu Diosun juni iyuxun^ bai pevama- 

kin^ mekemakin, yuikin^ — Na bai anu ji betsa 

betsapa bimi min pitiki. Jakia pepa inun chakabu 

unanti ji bimi piyamapakexanven . Piadan min 

18 
mavaxanaii. — ivanan, xinankin: — Juni ja mesti 

jivea, pemaki. Jatun medabevapakexanuri/ en dami 

ly 
vaxuaiin, ja itsadan — ixun, mai daniyabu inun 

peiyabu dami vaxinxun, — cJunin jadakidi jatu 

kenaiitienkain? — ixun, unankin, Diosun jatu iveaya, 

jamapaixadabu junin jatu kena, jabiadidi javen 

20 
kenaki. Jaska inabu yuinaka inun peiyabu inun 

inabuma yuinaka junin kenakin, keyutan, jakia ja 

21 

keska jatun medabevapakexanai, yamaken, Diosun 

juni javen kuxipaven uxan, uxajaidaken, javen pixi 

22 

bestichaa. tsekaxun, namiveh xui buatan, pixi 

ainbu vakin^ dami vaxun, juni uxanu iyua, juni 

23 

bestentan, yuikin, — Nadan javen xau en xauki. 

Javen nami en namiki, Juni anua tsekaven taexun 

24 
"Ainbuki" en kenaii. — aniki. Jaskaven taea 

junin javen ibubu dapaxkabain, javen ainbe jivei, 

25 . . 

yuda bestichai keskatiki. Junin mun ^aven ain 

tadiuma dakeama iki, dakaimabuki. 

Capitulo 3 

Diosun yuinaka betsa betsapabu dami vanidan, 
dunun jatu padanpaepavakin, binuniki. Dunun 
ainbu yukakin: — Uian. "Bai ji bimi betsa 

betsapa tibi piyamaxanven." akin, ^Diosun matu 

2-3 
yuixinamen? — aka, Ainbun yuikin: — Bai ji 

bimi nun pitiduki. Jakia Diosun nuku yuikin, 

"Bai nekia ji bimi piyamakanven. Meyamakanven . 

Piadan, man dun mavaxanaii." nuku axianki. — aka, 

4-5 

Dunun ana yuikin: — Man dun mavamas ixanai, 

Diosun jaska unankin, "Man piadan/ man xabakabi 

unain, Dios keskakin, pepa inun chakabu man 

unanxanaii," ika, jaskaven taea man mavama 

ixanaii. — aka, Ainbun xinankin, — Ja ji bimi 

piti xadabuki. Javenduaki. Javen unantikiaki. 

~ixun/ tsekaxun, pixun, javen benedi jua inan, 

7 
jantsidi pitan, xabakabu unankin, tadi unandiama, 

yuinamei: — Nun javaven achimamaki — ixun, 

8 
dakekin, ni pei kexea, javen chiabukutan, badi 

matsiaya, Niaibu Dios bai neki juai, javen jui 

9 
ninkatan, bai chakamedan juneabun, Diosun juni 

kenakin: — iMin jani kamen? — aka, — Bai nekia 

min jui ninkatan^ javauma datejaidai, en junexu- 

ki, " — aka^ — cMin javaumadan, tsuan mia yuixu- 

men? iJ± bimidan^ "piyamapakeve" en mia axian 

12 
min pixumen? — aka, junin yuikin: — Jatun ea 

medabevati ainbu min ea inanxinatun ji bimi ea 

13 
inan,. en pixuki. — aka^ Diosun ainbu yukakin: 

— iMin javaxumen? — aka, ainbun yuikin: --Dunun 

14-15 
ea padan, en pixuki. — aka, Diosun dunu 

yuikin: — Min jatu padanven taexun yuinaka dasibi 

medanua en mia chakabu vaii, Badi tibi jivei, 

nutaven kakin, min mai putu xeapakexanaii. Mia 

inun aihbU/ min bababu inun javen bababu en 

dananananmapakexanaii. — ivanan^ Satanas 

dunumedan jivea yuikin: — -Min javen tae chichuku 

keyukin, xepa vabia, mae makin, ainbun baban min 

1 fi 
buxka xepa vaxanikiki. — ivanan^ ainbudi yuikin: 

— Min bake kain isiainan, isinjaida vakin, ana en 

mia tenemapakexanaii. Jakia "Isinjaidaki. " min 

ibia, min bene bechipai^ min jabe chutanamepakexa- 

naii^ min benen mia ibu vaxunan. — ivanan^ 

17-19 

junidi yuikin: — Ji bimidan^ "Piyamaxanven" 

en mia axian^ min ainen jancha ninkakin^ min 

pixuki. Jaskaven taexun mai ichakanika en mia 

vaxunaii. Badi tibi jivea ^ min piti mai anua 

bixun, pi, min daya jaidapakexanaii. Min yunu 

piaya, muxa inun chaka main mia benemaxunxanikiki. 

Min mai putudiama, min piti pi, dayajaidai, min 

niskanpakexanaii. Mai putu en mia dami vadan, 

min mai putuki. Min ana javendi mai putu ixanaii, 

— aka , 

20 

Na dasibi jiveabun evaven taexun junin 

javen ain kenakin, — Ibaki. — aniki. Nukun 

21 
janchadan — Jivepakenikaki. Diosun juni ,inun 

javen ain bichi tadi vaxuntan, jatu savematan, 

22 

ja mebi yuikin. — Uian, Junidan nuku keskanan, 

pepa inun chakabu unantan, sanaxun, jivepakemati 
ji bimi bixun, nuku piainmenkain. Jaskai, juni 

inun javen ain jivepakexankanikiki, mavamadan. 

23 
—ixunven taexun, Idin bai anua jatu kainmatan, 

janua mai dami vaxinanu bai vamaniki. Diosun 

juni kainmatan, jivepakemati ji anu kati bai 
makemakin^ badi juaiudi Idin bai jikitianu, javen 
nai tsuma nupe chaipa chi jedeven chaxajaida vaya, 
uinbaunbaunun ^ janu nichiniki. 

